lis-Sinjura 4. E. Schembri Theobald. f'jum it-Tieġ tagħha mas-Sur C. Sehembri, nhar il-Għid, 2l-4-57. Iġru tfal fit-toroq kollha ; xerrdu ward ma' kullimkien. Iġru u għajtu. għajtu u iġru, għax ma jerġa' qatt daż-żmien. Fuq ġwinħajn il-ħamiem abjad rajt is-safa ta' l-għarus: Qalb is-suf tal-ħrief bajdana rajt tjubitu tiġri u ssus, Fuq il-warda. ta' ġol-ġnejna rajt l-imħabba f'żewġt iqlub. Rajtha asaħħ mill-ħadid iebes li bin-nar jinħall u jdub, Rajt l-għarusa. bil-mant abjad war': riġlejha jkaxkar fl-art. Rajtha liebsa kollha bjuda. F'idha kellha bukkett ward. Rajt għajnejha jibbru jibbru donnhom f'sema żewġ kewkbiet : Rajt ħaddejha ħomor ħomor: —— donnhom f'ġnejna żewġ wardiet. Iż-żmien igħaddi, is-snin igerrbu, 'mma l-imħabba ma tmut qatt. Tibqa' għalih, hu jibqa' għaliha, l-egħżeż ħaġa fuq kulħadd. Iġru tfal fit-toroq kollha ; xerrdu ward ma' kullimkien. Iġru u għajtu, għajtu u iġru, għax ma jerġa' qatt daż-żmien.